CELEX: 
Language: da
Date: 2018-12-14 00:00:00
Title: KOMMISSIONENS DELEGEREDE FORORDNING (EU) …/… om ændring af bilag II til Europa-Parlamentets og Rådets forordning (EU) nr. 516/2014 om oprettelse af asyl-, migrations- og integrationsfonden

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved Europa-Parlamentets og Rådets forordning (EU) nr. 516/2014
                  1
                om oprettelse af asyl-, migrations- og integrationsfonden bemyndiges Kommissionen til at vedtage delegerede retsakter i henhold til bestemmelserne i artikel 26.
            
            
               Navnlig ved artikel 16, stk. 2, i forordning (EU) nr. 516/2014 bemyndiges Kommissionen til i forbindelse med den midtvejsevaluering, der er omhandlet i artikel 15 i forordning (EU) nr. 514/2014, ved en delegeret retsakt at revidere bilag II til nævnte forordning ved at fastsætte en liste over specifikke aktioner, der er omhandlet i artikel 16 og i betragtning 38.
            
            
               Migrationsstrømmenes omskiftelighed kræver en fælles fleksibel tilgang, som passende modsvar til den politiske udvikling og finansieringsbehovene i EU og dets medlemsstater, navnlig dem, der konstant er udsat for et stort migrationspres ved de ydre grænser. 
            
            
               I den forbindelse fremlagde Europa-Kommissionen den 13. maj 2015
                  2
                den europæiske dagsorden for migration, som blev vedtaget af Det Europæiske Råd den 25. og 26. juni 2015
                  3
               , bestående af et sæt foranstaltninger på både kort og lang sigt, herunder en effektiv gennemførelse af det fælles europæiske asylsystem (CEAS). Der henvises blandt andet til bedre modtagelsesforhold med henblik på at styrke beskyttelsen af de grundlæggende rettigheder for asylansøgere med særlig vægt på behovene hos sårbare grupper. I overensstemmelse med artikel 3, stk. 2, i forordning (EU) nr. 516/2014 bør asyl-, migrations- og integrationsfonden bidrage til at styrke og udvikle alle aspekter af det fælles europæiske asylsystem. 
            
            
               Det Europæiske Råd gentog i dets konklusioner den 28. juni 2018 behovet for at støtte disse bestræbelser og opfordrede til på frivillig basis at oprette "kontrollerede centre" på EU's område.
            
            
               Der blev i forbindelse med midtvejsevalueringen af medlemsstaternes nationale programmer, jf. artikel 15 i forordning (EU) nr. 514/2014, og under hensyntagen til EU's politiske prioriteter og de overordnede og specifikke mål for asyl-, migrations- og integrationsfonden konstateret et yderligere finansieringsbehov i medlemsstaterne, navnlig de medlemsstater, der er udsat for et stort migrationspres ved de ydre grænser. 
            
            
               Disse behov er navnlig knyttet til modtagelse samt indkvarterings- og tilbageholdelsesfaciliteter og respektive tjenester for ansøgere om international beskyttelsesstatus eller for andre tredjelandsstatsborgere, der er tilstede i en medlemsstat og ikke eller ikke længere opfylder betingelserne for indrejse og/eller ophold i en medlemsstat, samt til boligstøtte til personer med international beskyttelse. 
            
            
               Disse finansieringsbehov bør på passende vis imødekommes for ved hjælp af det mest hensigtsmæssige finansieringsredskab. 
            
            
               Når der i denne henseende tages højde for de særegne finansieringsbehov, er en supplering af medlemsstaternes nationale programmer via den fordelingsnøgle, der blev anvendt til fordeling af den enkelte medlemsstats basistildeling, ikke det rette værktøj, da det ikke kommer til at dække medlemsstaternes konkrete behov, når de udsættes for det store migrationspres.
            
            
               Anvendelse af krisebistand er heller ikke den mest optimale løsning, da den i princippet kræver helt særlige omstændigheder, nemlig en krisesituation som fastsat i artikel 2, litra k), i forordning (EU) nr. 516/2014. Herudover gælder, at krisebistand ydes i form af en projektorienteret tilgang og i en begrænset periode i modsætning til det flerårige perspektiv for finansiering gennem det nationale program. 
            
            
               Anvendelse af specifikke foranstaltninger under delt forvaltning giver mulighed for en mere fleksibel tilpasning til de omskiftelige og særlige forhold i en bestemt situation, da de giver mulighed for en mere skræddersyet tilgang for at kanalisere flere midler til medlemsstaterne til at støtte en specifik aktivitet under asyl-, migrations- og integrationsfonden. Det mest hensigtsmæssige finansieringsredskab synes derfor at være specifikke aktioner grundet den ganske særlige karakter af de aktiviteter, der har behov for ovennævnte supplerende finansielle støtte. 
            
            
               Bilag II med den aktuelle liste over specifikke aktioner indeholder seks tværnationale specifikke aktioner og to nationale i samarbejde med UNHCR. 
            
            
               Da de eksisterende specifikke aktioner ikke giver mulighed for støtte til den type aktiviteter, der er konstateret under midtvejsevalueringen, er der behov for at indføje denne nye specifikke aktion i det relevante bilag til forordning (EU) nr. 516/2014. 
            
            
               Den foreslåede specifikke aktion medfører en mere effektiv styring af migrationsstrømmene som led i fondens overordnede mål og fremmer solidariteten mellem medlemsstaterne, hvilket er et specifikt mål for asyl-, migrations- og integrationsfonden. Aktionen er ydermere i tråd med foranstaltningerne fra den europæiske dagsorden for migration om en effektiv om en effektiv gennemførelse af det fælles europæiske asylsystem.
            
            
               Desuden vil denne ændring af listen over specifikke tiltag modsvare de særlige behov i medlemsstaterne, som forudses i retsgrundlaget for asyl-, migrations- og integrationsfonden, også give mulighed for at øge EU's merværdi i forbindelse med forvaltning af migrationsstrømmene. 
            
            
               2.HØRINGER FORUD FOR RETSAKTENS VEDTAGELSE
            
            
               I medfør af reglerne om bedre lovgivning og betragtning 51 til forordning (EU) nr. 516/2014 skal Kommissionen høre sagkyndige fra alle medlemsstater, når den udarbejder delegerede retsakter. Der var planlagt et møde den 6. juni 2018 for de sagkyndige til drøftelse af sagen. Mødet blev dog aflyst på grund af det meget lave antal registrerede deltagere, og høringen foregik i stedet ved en skriftlig procedure i perioden 4. - 20. juni 2018. 
            
         
         
            
               Der er blevet taget behørigt hensyn til bemærkningerne fra medlemsstaternes sagkyndige under udarbejdelsen af Kommissionens delegerede forordning. 
            
            
               I overensstemmelse med reglerne for bedre lovgivning var der feedback efter den tværtjenstlige høring. Feedbackperioden sluttede den 22. oktober 2018. Der indkom ingen bemærkninger hertil.
            
            
               3.JURIDISKE ASPEKTER AF DEN DELEGEREDE RETSAKT
            
            
               Ifølge artikel 16, stk. 2, i forordning (EU) nr. 516/2014 bemyndiges Kommissionen til at vedtage delegerede retsakter med henblik på at ændre bilag II til nævnte forordning med listen over de specifikke aktioner.
            
            
               Ved artikel 26 forordning (EU) nr. 516/2014 fastlægges udøvelsen af delegationen og navnlig de betingelser, under hvilke Kommissionen bemyndiges til at vedtage delegerede retsakter.
            
            
               
            
               KOMMISSIONENS DELEGEREDE FORORDNING (EU) …/…
            
            
               af 14.12.2018
            
            
               om ændring af bilag II til Europa-Parlamentets og Rådets forordning (EU) nr. 516/2014 om oprettelse af asyl-, migrations- og integrationsfonden
               
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               Europa-Parlamentets og Rådets forordning (EU) nr. 516/2014 af 16. april 2014 om oprettelse af asyl-, migrations- og integrationsfonden, om ændring af Rådets beslutning 2008/381/EF og om ophævelse af Europa-Parlamentets og Rådets beslutning nr. 573/2007/EF og nr. 575/2007/EF og Rådets beslutning 2007/435/EF
                  4
                særlig artikel 16, stk. 2, og
            
            
               ud fra følgende betragtninger:
            
            
               (1)I artikel 15, stk. 1, litra b) og artikel 16, stk. 1 og 3, i forordning (EU) nr. 516/2014 henvises til tilgængelige ressourcer til specifikke aktioner, der kan tildeles medlemsstaterne.
            
            
               (2)I forbindelse med udførelsen af midtvejsevalueringen, jf. artikel 15 i forordning (EU) nr. 514/2014, er der påpeget yderligere finansieringsbehov i medlemsstaterne på asyl-, migration- og integrationsområdet.
            
            
               (3)Midtvejsevalueringen viste, at der er et stort behov for at yde hensigtsmæssig finansiel støtte til modtagelse samt indkvarterings- og tilbageholdelsesfaciliteter og respektive tjenester for ansøgere om international beskyttelsesstatus eller for tredjelandsstatsborgere, der er tilstede i en medlemsstat og ikke eller ikke længere opfylder betingelserne for indrejse eller ophold i en medlemsstat, samt til boligstøtte til personer med international beskyttelse.
            
            
               (4)Det Europæiske Råd gentog i dets konklusioner den 28. juni 2018 Unionens behov for at støtte disse bestræbelser og opfordrede til på frivillig basis at oprette 'kontrollerede centre' på Unionens område.
            
            
               (5)Den eksisterende liste over specifikke aktioner i bilag II til forordning (EU) nr. 516/2014 omfatter otte specifikke aktioner, hvortil medlemsstaterne kan modtage supplerende finansiering, og hvoraf seks er fælles aktioner, der involverer flere medlemsstater.
            
            
               (6)Den politiske udvikling og de finansieringsbehov, der er konstateret i forbindelse med midtvejsevalueringen, kan ikke kan håndteres tilstrækkeligt ved hjælp af den nuværende liste over specifikke aktioner. Den bedste måde til at sikre asyl-, migrations- og integrationsfonden fleksibilitet er derfor at ændre denne liste.
            
            
               (7)Den nye specifikke aktion, der skal tilføjes i bilag II til forordning (EU) nr. 516/2014, vil bidrage til en effektiv forvaltning af migrationsstrømmene. Den vil være i tråd med de specifikke mål i denne forordning, jf. artikel 3, stk. 2, litra d), ved at fremme solidariteten mellem medlemsstaterne.
            
         
         
            
               (8)Tilføjelsen af den nye specifikke aktion, der afspejler den seneste politiske udvikling og finansieringsbehovene i medlemsstaterne, vil skabe en betydelig merværdi, da den vil bidrage til at mindske presset på dem, der er mest berørt af migrations- og asylstrømme, og således også på Unionen som helhed.
            
            
               (9)Forordningen bør træde i kraft dagen efter offentliggørelsen i Den Europæiske Unions Tidende for at denne specifikke aktion hurtigt kan anvendes i lyset af de ovenfor nævnte presserende finansieringsbehov.
            
            
               (10)Forordning (EU) nr. 516/2014 bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               I bilag II til forordning (EU) nr. 516/2014 indsættes følgende som punkt 9:
            
            
               '9. I medlemsstater med et højt og uforholdsmæssigt stort migrationspres oprettelse, udvikling og drift af en passende modtagelse samt indkvarterings- og tilbageholdelsesfaciliteter og respektive tjenester for ansøgere om international beskyttelse eller tredjelandsstatsborgere, som opholder sig i en medlemsstat og ikke eller ikke længere opfylder betingelserne for indrejse og/eller ophold samt boligstøtte til personer, der nyder international beskyttelse, herunder i "kontrollerede centre" oprettet af en medlemsstat.'
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            
            
               Udfærdiget i Bruxelles, den 14.12.2018.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets forordning (EU) nr. 516/2014 af 16. april 2014 om oprettelse af asyl-, migrations- og integrationsfonden, om ændring af Rådets beslutning 2008/381/EF og om ophævelse af Europa-Parlamentets og Rådets beslutning nr. 573/2007/EF og nr. 575/2007/EF og Rådets beslutning 2007/435/EF (EUT L 150 af 20.5.2014, s. 168).
               
               
                  
                     (2)
                  
                        COM(2015) 240 final.
               
               
                  
                     (3)
                  
                        EUCO 22/15 CO EUR 8 CONCL 3.
               
               
                  
                     (4)
                  
                        EUT L 150 af 20.5.2014, s. 168.